cyanic-selkie/wikianc huggingface dataset:
2018 కర్నాటక శాసనసభ ఎన్నికలు
ఎన్నికల ప్రచారం
భారతీయ జనతా పార్టీ అధికారికంగా ఎన్నికల ప్రచారాన్ని 2017, నవంబరు 2 న ప్రారంభించింది. ఈ పార్టీ అన్ని అసెంబ్లీ నియోజకవర్గాలలో 85 రోజుల పాటు ప్రచారాన్ని నిర్వహించి 2018 ఫిబ్రవరి 4 తో ముగించింది. ఈ ప్రచారానికి ప్రధానమంత్రి నరేంద్రమోదీ కూడా పాల్గొన్నాడు. మార్చి మొదటి వారంలో 14 రోజుల బెంగళూరు పాదయాత్రను చేసింది.
ఎన్నికల ప్రచారంలో భాగం కాకపోయినా కర్ణాటక కాంగ్రెస్ కమిటీ డిసెబరు 2017 న కర్నాటక రాష్ట్రంలో 54,261 చోట్ల బూత్ స్థాయి కమిటీలను వేసి ప్రభుత్వ కార్యకలాపాలను వివిధ కార్యక్రమాల ద్వారా అందరికీ తెలియజేయాలని నిర్ణయించింది. ఈ విస్తృతమైన కార్యక్రమంతో పాటు ఎన్నికల ప్రచారం కూడా జరిగింది.
ఎగ్జిట్ పోల్స్
వివిధ సంస్థలు చేసిన ఎగ్జిట్ పోల్స్ లో భారతీయ జనతాపార్టీ అధికారంలోనికి వస్తుందని ఒక సంస్థ జోస్యం చెప్పగా, ఐదు సంస్థలు బి.జె.పికి ఎక్కువ స్థానాలు వస్తాయని తెలిపాయి. రెండు సంస్థలు కాంగ్రెస్ అధికారంలోనికి వస్తుందని చెప్పాయి.
గవర్నర్ నిర్ణయం - వివాదాలు
కర్నాటకలో కాంగ్రెస్, జేడీఎస్‌లకు 118 సీట్లతో పూర్తి మద్దతు ఉంది. బీజేపీకి కేవలం 104 సీట్లు మాత్రమే ఉన్నాయి. అయినా గవర్నర్ వాజుభాయ్ వాలా బీజేపీని ప్రభుత్వం ఏర్పాటు చేయవలసినదిగా సూచించాడు. అసెంబ్లీలో బలనిరూపణకు 15 రోజుల సమయం ఇచ్చాడు. కర్నాటక 23వ ముఖ్యమంత్రిగా బీఎస్ యడ్యూరప్ప 2018 మే 17న ప్రమాణస్వీకారం చేశాడు. గవర్నర్ రాజ్యాంగ స్ఫూర్తికి వ్యతిరేకంగా నిర్ణయం చేయడాన్ని తీవ్రంగా ఖండిస్తూ కాంగ్రెస్, జె.డి.ఎస్ పార్టీలు సుప్రీం కోర్టులో కేసు వేసాయి. మే 19 సాయంత్రం నాలుగు గంటలకు బల పరీక్ష నిర్వహించాలని సుప్రీంకోర్టు ఆదేశించింది. అయితే బల పరీక్షకు కనీసం వారం రోజులు సమయం కావాలన్న బీజేపీ వాదనలను  కోర్టు తిరస్కరించింది. బలపరీక్షకు ఏర్పాట్లు చేయాలని కర్నాటక డీజీపీని కోర్టు ఆదేశించింది. ఈ బల పరీక్షను ప్రోటెం స్పీకరు నిర్వహించాలని ఆదేశించింది. ఆ ఆదేశాలకనుగుణంగా గవర్నర్ ప్రోటెం స్పీకరుగా భారతీయ జనతా పార్టీ ఎమ్మెల్యే కేజీ బోపయ్యను నియమించాడు. బోపయ్య 2010 అక్టోబరులో అప్పటి ముఖ్యమంత్రి యడ్యూరప్పపై తిరుగుబాటు చేసిన 11మంది ఎమ్మెల్యేలపై అనర్హత వేటు వేస్తూ నిర్ణయం తీసుకుని, ప్రభుత్వాన్ని నిలబెట్టాడు. కర్ణాటక హైకోర్టు ఈ నిర్ణయాన్ని సమర్థించినా, సుప్రీంకోర్టు మాత్రం దీన్ని తప్పుబట్టింది. ఈ నేపథ్యం గల వ్యక్తిని స్పీకరుగా పారదర్శకంగా వ్యవహరించడని కాంగ్రెస్, జె.డి.ఎస్ పార్టీ నాయకులు మరలా సుప్రీంకోర్టును ఆశ్రయించారు. 2018 మే 19 న ప్రోటెం స్పీకర్ నియామకం చెల్లదన్న కాంగ్రెస్, జేడీఎస్ వాదనలను సుప్రీం కోర్టు త్రిసభ్య ధర్మాసనం తోసిపుచ్చింది. అసెంబ్లీలో నిర్వహించే విశ్వాస పరీక్షను ప్రత్యక్ష ప్రసారం చేయాలని సుప్రీంకోర్టు ఆదేశించింది. 2018 మే 19 ఉదయం 11 గంటలకు శాసన సభ సమావేశం జరిగింది. ప్రోటెం స్పీకర్ బోపయ్య ముందుగా ఎన్నికైన శాసన సభ్యులచే ప్రమాణ స్వీకారం చేయించాడు. మొదట భారతీయ జనతా పార్టీ సంఖ్యాబలం పెంచుకోవడానికి ప్రయత్నించి విఫలమైంది. రెండు రోజుల పాటు (55 గంటలు) ముఖ్యమంత్రిగా కొనసాగిన యడ్యూరప్ప తన పదవికి రాజీనామా చేస్తున్నట్టు అసెంబ్లీలో ప్రకటించారు. అందువల్ల విశ్వాస పరీక్షకు ఆస్కారం లేకుండా పోయింది.
కాంగ్రెస్- జె.డి.ఎస్ పార్టీలు సంకీర్ణ ప్రభుత్వం ఏర్పాటు చేయడానికి అంగీకారాన్ని గవర్నరుకు తెలిపాయి. దీని ఫలితంగా కర్నాటక 24వ ముఖ్యమంత్రిగా జేడీఎస్ నేత హెచ్.డి.కుమారస్వామి, ఉప ముఖ్యమంత్రిగా కాంగ్రెస్ రాష్ట్ర అధ్యక్షుడు డాక్టర్ పరమేశ్వర ప్రమాణం స్వీకారం చేశారు. వారి చేత 2018 మే 23న గవర్నర్ వాజుభాయ్ వాలా ప్రమాణం చేయించాడు. కర్నాటక విధాన సౌధ ముందు ఏర్పాటు చేసిన ప్రత్యేక వేదికపై ప్రమాణ స్వీకార కార్యక్రమం నిర్వహించారు. ఈ కార్యక్రమానికి వేలాది మంది జేడీఎస్, కాంగ్రెస్, బీఎస్పీ, ఇతర పార్టీల కార్యకర్తలు, ప్రజలు హాజరయ్యారు.
అవిశ్వాస తీర్మానం
కర్నాటకలో 23/జులై/2019 లో కాంగ్రస్-జేడీఎస్ సంకీర్ణ సర్కారు కూలిపోయింది. కర్నాటక అసెంబ్లీలో విశ్వాస పరీక్షలో కుమార సర్కారు మెజారిటీ నిరూపించుకోవడంలో విఫలమైంది. సభలో మెజార్టీకి కావాల్సిన మేజిక్ ఫిగర్ 103 కాగా. సభకు హాజరయిన బీజేపీ ఎమ్మెల్యేలు 105 మంది ఉన్నారు. మరో వైపు రెబల్స్‌ తిరుగుబాటుతో మైనార్టీలో పడిపోయిన కాంగ్రెస్‌-జేడీఎస్‌ సభ్యుల సంఖ్య కేవలం 101 మాత్రమే ఉంది. కాగా స్పీకర్‌, నామినేటేడ్‌ ఎమ్మెల్యేలను తీసివేస్తే అధికారపక్షం బలం 99కి పరిమితం అయ్యింది. 15 మంది రెబల్స్‌, ఇద్దరు ఇండిపెండెంట్ ఎమ్మెల్యేలు సభకు గైర్హాజరు అయ్యారు. డివిజన్ పద్ధతిలో ఓటింగ్ జరిగింది. హెడ్ కౌంట్ ద్వారా సభ్యులను లెక్కించారు. విశ్వాస పరీక్షలో అధికార పక్షం ఓట్లు 99 కాగా, ప్రభుత్వానికి వ్యతిరేకంగా 105 ఓట్లు దక్కాయి.
బయటి లంకెలు
వర్గం:ఎన్నికలు
ధ్వని విశ్లేషణ
thumb|irca 1890-1900 లో ఉత్తడి లోహంతో తయారైన హెల్మ్‌ హోల్ట్‌జ్ రెజొనేటర్. ద్వని విశ్లేషణ పరిచయం: ఒకే పౌనఃపున్యము,  శబ్దాధిక్యత కలిగి వేరు వేరు సంగీత వాద్యాలనుంచి జనించే సరాల మద్య ఉండే తేడాను మనలో చాలా మంది గుర్తించగలము. ద్వని జనకము స్వభావన్ని బత్తి ద్వనికి ఒక ప్రత్యేక మైన లక్షణం ఉండతటమే దీనికి కరణం. ఈ లక్షాణాన్ని ద్వని గుణకము అంటరు.
మొహాలీ
మొహాలీ, ప్రణాళికాబద్ధంగా నిర్మించిన నగరం. ఇది పంజాబ్ రాష్ట్రం మొహాలీ జిల్లా లో ఉంది. ఇది ఈ జిల్లాకు ముఖ్య పట్టణం కూడా. అధికారికంగా ఈ నగరాన్ని సాహిబ్‌జాదా అజిత్ సింగ్ నగర్ అని పిలుస్తారు. గురు గోవింద్ సింగ్ పెద్ద కుమారుడైన సాహిబ్జాదా అజిత్ సింగ్ పేరిట ఈ పేరు పెట్టారు. చండీగఢ్ కు నైరుతిలో ఉన్న మొహాలీ ఒక వాణిజ్య కేంద్రం. రాష్ట్రంలోని ఆరు మునిసిపల్ కార్పొరేషన్లలో ఒకటి.
మొహాలీ పంజాబ్ లోనే కాక, ఉత్తర భారతదేశంలోనే అతి ముఖ్యమైన నగరాల్లో ఒకటిగా అవతరిస్తోంది. రాష్ట్రంలో ఐటి కేంద్రంగా వేగంగా అభివృద్ధి చెందుతోంది. నగరాన్ని పంజాబ్‌లోనే అత్యుత్తమ నివాస యోగ్యమైన ప్రదేశంగా చేసేందుకు రాష్ట్ర ప్రభుత్వం ప్రత్యేక దృష్టి పెట్టింది. ఈ నగరంలో క్రికెట్ స్టేడియం, హాకీ స్టేడియం, ఇండోర్ స్టేడియంలు, గోల్ఫ్ కోర్సులతో శాఃఆఆ అనేక అంతర్జాతీయ క్రీడా వేదికలు ఉన్నాయి. చండీగఢ్‌కు, మొహాలీకి ఉమ్మడిగా చండీగఢ్ అంతర్జాతీయ విమానాశ్రయం ఉంది.
ధ్వని విశ్లేషణ
బయటి లంకెలు
వర్గం:భౌతిక శాస్త్రం
మొహాలీ
గతంలో మొహాలీ రూపానగర్ జిల్లాలో ఒక భాగంగా ఉండేది. 2006 లో నగరం కేంద్రంగా ప్రత్యేక జిల్లాను ఏర్పాటు చేసారు.
నగర రూపకల్పన
మొహాలీ, చండీగఢ్ నగరాలు రెండూ కలిసే ఉంటాయి. పంజాబ్ రాష్ట్రానికి, చండీగఢ్ కేంద్రపాలిత ప్రాంతానికీ మధ్య ఉన్న సరిహద్దే ఈ రెండు నగరాలకూ విభజన రేఖ. మొహాలీ నగరానికి ప్రత్యేక ప్రణాళికేమీ లేదు. చండీగఢ్ రహదారి పొడిగింపు, చండీగఢ్ లోని సెక్టార్ డిజైన్ వ్యవస్థలోనే ఒక 800 మీ x 1200 మీ విస్తీర్ణం లోని ప్రాంతమే మొహాలీ అగరంగా రూపొందింది.
మొహాలీ సెక్టార్ డిజైన్ వ్యవస్థ లోని మొదటి 11 రంగాలను (ఫేజెస్) దశలు అని పిలుస్తారు. ప్రారంభ అభివృద్ధి 7 వ దశ వరకు మాత్రమే జరిగింది. 8 వ దశ నుండి ఆ పై అభివృద్ధి 1980 ల చివరలో ప్రారంభమైంది. 1990 ల మధ్యలో, 8 వ దశలో, నగరానికి సొంత బస్ స్టాండు వచ్చింది. 48, 51, 52, 54, 56 వంటి కొన్ని సెక్టార్లు చండీగఢ్, మొహాలీ రెండు నగరాల్లోకీ విస్తరించాయి. వాస్తవానికి ఇవన్నీమొహాలీ నగర్ ప్రాంతంలోకే వస్తాయి.
గొప్ప పెట్టుబడి అవకాశాలను అందిస్తూ మొహాలీ, అవుట్‌సోర్సింగ్ ఐటి కంపెనీలను ఆకర్షిస్తోంది.
ట్రైసిటీ
మొహాలీ, పంచకుల రెండూ చండీగఢ్ కు ఉపగ్రహ నగరాలు. ఈ మూడు నగరాలనూ కలిపి సమష్టిగా చండీగఢ్ ట్రైసిటీ అంటారు. పంచకుల, చండీగఢ్‌ను ఆనుకుని, హర్యానా లోని పంచకుల జిల్లాలో ఉన్న ప్రణాళికాబద్ధ నగరం.
జనాభా
మొహాలీలో 51.53% మంది ప్రజలతో సిక్కు మతం మెజారిటీ మతంగా ఉంది. దీని తరువాత హిందూమతం 45.55% మందితో రెండవ స్థానంలో ఉంది. ఇస్లాం, క్రైస్తవం, బౌద్ధులు, జైనులు, ఇతరులు కూడా ఉన్నారు.
క్రీడలు
ఫీల్డ్ హాకీ, క్రికెట్, స్విమ్మింగ్, టేబుల్ టెన్నిస్, అథ్లెటిక్స్, వాలీబాల్, బ్యాడ్మింటన్, టెన్నిస్ మొదలైన క్రీడలకు అవసరమైన సౌకర్యాలు అందించే 8 బహుళార్ధసాధక క్రీడా సముదాయాలతో మొహాలీ, పంజాబ్ క్రీడా కేంద్రంగా అవతరించింది. ఇక్కడ అంతర్జాతీయ క్రికెట్ స్టేడియం ఉంది. దీనికి తోడుగా ముల్లన్పూర్ అంతర్జాతీయ క్రికెట్ స్టేడియం కూడ రాబోతోంది. మొహాలీ అంతర్జాతీయ హాకీ స్టేడియం కూడా ఇక్కడ ఉంది.
క్రికెట్
పంజాబ్ క్రికెట్ అసోసియేషన్ (పిసిఎ) ఒక ప్రత్యేకమైన ప్రాక్టీస్ మైదానంతో 25 కోట్ల ఖర్చుతో అత్యాధునిక సదుపాయాన్ని నిర్మించింది. ఈత కొలను, హెల్త్ క్లబ్, టెన్నిస్ కోర్ట్, లైబ్రరీ, రెస్టారెంట్, బార్, అవుట్డోర్ & ఇండోర్ క్రికెట్ ప్రాక్టీస్ నెట్స్‌ వంటి సౌకర్యాలు ఇక్కడ ఉన్నాయిపిసిఎ స్టేడియం కింగ్స్ ఎలెవన్ పంజాబ్ (ఐపిఎల్ మొహాలీ ఫ్రాంచైజీ) కు స్వంత స్థావరం.
మూలాలు
వర్గం:Coordinates on Wikidata
బలరాంపూర్ సామూహిక అత్యాచారం
2020 సెప్టెంబర్ 29 న, ఉత్తర ప్రదేశ్ లోని బలరాంపూర్‌ లో 22 ఏళ్ల దళిత విద్యార్థిపై సామూహిక అత్యాచారం జరిగింది. ఆమెను ఆసుపత్రికి తరలిస్తుండగా మార్గమధ్యం లోనే మరణించింది. ఆమె కుటుంబం చెప్పిన దాని ప్రకారం, ఆమె ఇంటికి తిరిగి వస్తుండగా షాహిద్, సాహిల్ అనే ఇద్దరు వ్యక్తులు ఆమెను కిడ్నాప్ చేసి, అత్యాచారం చేశారు. అత్యాచారం తర్వాత కూడా ఆమెను దారుణంగా హింసించారని పోస్ట్‌మార్టం నివేదిక సూచించింది. ఆమె శరీరంపై కనీసం పది గాయాలు, ఆమె చెంప, ఛాతీ, మోచేతులు, ఎడమ తొడపై ఎనిమిది గీరుకుపోయిన గాయాలు, ఎడమ కాలు, మోకాలిపై రెండు రాపిడిగాయాలూ ఉన్నాయని పోస్ట్‌మార్టం నివేదిక పేర్కొంది. ఇద్దరు ప్రధాన నిందితులను ఉత్తర ప్రదేశ్ పోలీసులు అరెస్టు చేశారు. బాధితుడి కుటుంబానికి ఉత్తరప్రదేశ్ ప్రభుత్వం ఆర్థిక సహాయం చేసింది.
సంఘటన, అరెస్టులు
సెప్టెంబరు 29, మంగళవారం సాయంత్రం, బికామ్ రెండవ సంవత్సరం చదువుతున్న బాధితురాలు ఇంటికి తిరిగి వస్తుండగా ఈ సంఘటన జరిగింది. కాలేజీలో చేరడం కోసం 10 గంటలకు ఆమె వెళ్లిందని ఆమె తల్లి విలేకరులతో చెప్పింది. తిరిగి వస్తుండగా, కొంతమంది పురుషులు ఆమెను బలవంతంగా తమ కారులో ఎక్కించుకుని, ఆమెకు మత్తుమందులు ఎక్కించి, ఆమెపై అత్యాచారం చేశారు. ఆమె కాళ్లు విరగ్గొట్టి రిక్షాలో వెనక్కి పంపించారు.
ఆమె విషమ పరిస్థితిలో ఇంటికి తిరిగి వచ్చింది. తల్లిదండ్రులు ఆమెను సమీపంలోని ఆసుపత్రికి తరలిస్తూండగా ఆమె మార్గమధ్యంలో మరణించింది. ఆసుపత్రి నుండే పోలీసులకు ఫిర్యాదు చేసారు. బలరాంపూర్ పోలీసు సూపరింటెండెంట్ దేవ్ రంజన్ వర్మ ప్రకారం, "తల్లిదండ్రుల ఫిర్యాదు మేరకు పోలీసులు చర్య తీసుకున్నారు. షాహిద్, సాహిల్‌ లను నిందితులుగా గుర్తించి వారిని అరెస్టు చేశారు".
దహనం
సెప్టెంబరు 30వ తేదీ బుధవారం రాత్రి ఆమె కుటుంబ సభ్యులు, ఉత్తర ప్రదేశ్ పోలీసుల సమక్షంలో ఆమె అంత్యక్రియలు నిర్వహించారు.
మూలాలు
వర్గం:Coordinates on Wikidata వర్గం:మహిళలపై హింస వర్గం:ఉత్తర ప్రదేశ్‌లో జరిగిన నేరాలు
ప్రపంచ పత్రికా స్వేచ్ఛ దినోత్సవం
ప్రపంచ పత్రికా స్వేచ్ఛ దినోత్సవం (ప్రపంచ పత్రికా దినోత్సవం) ప్రతి సంవత్సరం మే 3న నిర్వహించబడుతుంది. పత్రికా స్వేచ్ఛ పరిరక్షణకు, పత్రికా స్వేచ్ఛపై అవగాహన కల్పించటానికి ఈ దినోత్సవం జరుపుకుంటారు.
చరిత్ర
ఆఫ్రికాలోని చాలా దేశాల్లో పత్రికా స్వేచ్ఛపై ఆంక్షలు ఉండేవి. వాటికి నిరసనగా ఆఫ్రికన్‌ జర్నలిస్టులు 1991, ఏప్రిల్ 29 నుండి మే 3వ తేదీవరకు ఆఫ్రికాలోని నమీబియా దేశపు విండ్ హాక్ నగరంలో సమావేశం ఏర్పాటుచేసి, పత్రికా స్వేచ్ఛకు సంబంధించిన అనేక తీర్మానాలు వచ్చాయి.
ఆఫ్రికన్‌ జర్నలిస్టుల నిరసనగా గుర్తుగా మే 3వ తేదీని ప్రపంచ పత్రికా స్వేచ్ఛా దినోత్సవంగా జరపాలని 1993, డిసెంబరు నెలలో ఐక్యరాజ్య సమితి సర్వసభ్య సమావేశం నిర్ణయించింది.
అప్పటినుంచి ప్రతి సంవత్సరం మే 3వ తేదీన ప్రపంచ పత్రికా స్వేచ్ఛ దినోత్సవంను జరుపుకుంటున్నారు.
ఉద్దేశ్యం
ప్రపంచవ్యాప్తంగా ఉన్న పత్రికా స్వేచ్ఛను అంచనా వేయడం, దానిని రక్షించడం. విధుల్లో ప్రాణాలు కోల్పోయిన జర్నలిస్టులకు నివాళి అర్పించడం అనేవి ప్రపంచ పత్రికా స్వేచ్ఛా దినోత్సవం లక్ష్యాలు
అవార్డులు
కొలంబియన్‌లోని ఒక పత్రికకు ఎడిటర్‌ గా పనిచేస్తున్న గుల్లెర్మోకేనో అనే వ్యక్తిని 1986 డిసెంబర్‌ 17న డ్రగ్‌ మాఫియా హత్య చేసింది. పత్రికా స్వేచ్ఛకు స్ఫూర్తిగా ఆయన పేరుమీద యునెస్కో 1997 నుంచి ప్రతి సంవత్సరం మే 3వ తేదీన గుల్లెర్మోకేనో ప్రపంచ పత్రికా స్వేచ్ఛ అవార్డులను ఇస్తుంది.
ఎన్ని అవరోధాలు, ఇబ్బందులు ఎదురైనాకానీ పత్రికా స్వేచ్ఛకు ప్రతీకగా నిలిచిన జర్నలిస్టులకు ఈ అవార్డుతో 25,000 అమెరికన్‌ డాలర్ల నగదు బహుమతిని అందజేస్తారు.
ఇతర లంకెలు
వర్గం:అంతర్జాతీయ దినములు
లావ్యుడా రాములు నాయక్
జననం
ఈయన 1955, జూన్ 21 న జన్మించాడు.
రాజకీయ విశేషాలు
2018 లో జరిగిన తెలంగాణ ముందస్తు ఎన్నికల్లో స్వతంత్ర అభ్యర్థిగా పోటీ చేసి సమీప తెలంగాణ రాష్ట్ర సమితి పార్టీ అభ్యర్థి బానోతు మదన్ లాల్ పై 2013 ఓట్ల మెజారిటీతో గెలుపొందాడు.
మూలాలు
వర్గం:జీవిస్తున్న ప్రజలు వర్గం:1955 జననాలు వర్గం:తెలంగాణ శాసన సభ్యులు (2018)
శబరి నది
thumb|250x250px|కూనవరం వద్ద శబరి నది శబరి నది, గోదావరి నదికి ఉపనది. ఇది అల్లూరి సీతరామ రాజు జిల్లా లోని కూనవరం వద్ద గోదావరి నదిలో కలుస్తుంది.
ఇది ఒడిశా రాష్ట్రంలోని తూర్పు కనుమలలో పడమరకు వాలుగాఉన్న సింకరం కొండ శ్రేణుల నుండి 1370 సముద్రపు మీటర్ల ఎత్తు నండి ప్రవహిస్తుంది. దీనిని ఒడిషాలో కోలాబ్ నది అని కూడా పిలుస్తారు.శబరి నదీ పరీవాహక ప్రాంతానికి దాదాపు 1250 మి.మీ. వార్షిక సగటు వర్షపాతం లభిస్తుంది. ఇది ఛత్తీస్‌గడ్, ఒడిషా రాష్ట్రాల మధ్య ఉమ్మడి సరిహద్దును ఏర్పరుస్తుంది. గోదావరి నదిలో విలీనం కావడానికి ముందు ఆంధ్రప్రదేశ్‌లోకి ప్రవేశిస్తుంది.ఇది సబారీ మీదుగా ఒడిశాలో ఉన్న ఎగువ కోలాబ్ ప్రాజెక్టుకు నీటిపారుదల, జల విద్యుత్ ఉత్పత్తికి నీటిని సరఫరా చేసే భారీ ఆనకట్ట ఈ నదిపై నిర్మించబడింది.ఛత్తీస్‌గడ్, ఒడిశా మధ్య సరిహద్దు ఏర్పడే 200 కి.మీ. పొడవు సగటున కి.మీ. 2.25 మీటర్లు ఒడ్డు పడిపోతుంది. భూమి మునిగిపోవడాన్ని తగ్గించడానికి మీడియం హెడ్ 20 మీ బ్యారేజీలను సిరీస్‌లో నిర్మించడం ద్వారా నది విస్తీర్ణం గణనీయమైన జల విద్యుత్ ఉత్పత్తి సామర్థ్యాన్ని కలిగి ఉంది. ఒడిశాలోని ఇంద్రావతి నది మిగులు నీటిని జౌరా నల్లా ద్వారా శబరి నదికి మళ్లించటం ద్వారా ఇంద్రావతి వరద జలాలు సహజంగా శబరి పరీవాహకప్రాంతంలో పొంగిపోతుంటాయి
సీలేరు నది (దాని ఎగువ ప్రాంతాలలో మాచఖండ్ అని పిలుస్తారు) శబరి ప్రధాన ఉపనది. ఇది ఆంధ్రప్రదేశ్, ఛత్తీస్‌గఢ్, ఒడిషా మూడు సరిహద్దుల వద్ద శబరి నదిలో కలుస్తుంది. సీలేరు నది హైడ్రో విద్యుత్ ఉత్పత్తికి భారీ సామర్థ్యాన్ని కలిగి ఉంది, ఇది మాచఖండ్, బలిమెలా, ఎగువ సీలేరు, డోంకరాయ్, దిగువ సీలేరు జల విద్యుత్ ప్రాజెక్టులు నిర్మించి గణనీయంగా ఉపయోగించబడుతున్నాయి.
వెలుపలి లంకెలు
వర్గం:ఒడిశా నదులు వర్గం:ఆంధ్రప్రదేశ్ నదులు వర్గం:నదులు
కందాల ఉపేందర్ రెడ్డి
కందాల ఉపేందర్‌ రెడ్డి, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున పాలేరు శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.
జననం, విద్య
ఉపేందర్ రెడ్డి 1960, జనవరి 9న నర్సింహరెడ్డి - మోహినీ దేవి దంపతులకు తెలంగాణ రాష్ట్రం, ఖమ్మం జిల్లా, కూసుమంచి మండలం లోని రాజుపేట గ్రామంలో జన్మించాడు. హైదరాబాదు లోని ఉస్మానియా యూనివర్సిటీ పరిధిలోని సైఫాబాద్ సైన్స్ కాలేజీలో 1980లో బిఎస్సీ పూర్తిచేశాడు. సొంత వ్యాపారం ఉంది.
వ్యక్తిగత జీవితం
ఉపేందర్ రెడ్డికి విజయతో వివాహం జరిగింది. వారికి ఇద్దరు కుమార్తెలు ఉన్నారు.
రాజకీయ విశేషాలు
భారత జాతీయ కాంగ్రెస్ పార్టీతో తన రాజకీయ జీవితాన్ని ప్రారంభించిన ఉపేందర్ రెడ్డి, 2018 లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ తరపున పాలేరు శాసనసభ నియోజకవర్గం నుండి పోటీచేసి సమీప తెలంగాణ రాష్ట్ర సమితి పార్టీ అభ్యర్థి తుమ్మల నాగేశ్వరరావు పై 7,669 ఓట్ల మెజారిటీతో గెలుపొందాడు. 2018లో తెలంగాణ ముందస్తు ఎన్నికల అనంతరం కాంగ్రెస్ పార్టీ నుంచి తెలంగాణ రాష్ట్ర సమితి పార్టీ లో చేరాడు.
ఇతర వివరాలు
ఇటలీ, రష్యా, స్పెయిన్, యునైటెడ్ కింగ్‌డమ్, అమెరికా సంయుక్త రాష్ట్రాలు మొదలైన దేశాలు సందర్శించాడు.
మూలాలు
వర్గం:జీవిస్తున్న ప్రజలు వర్గం:1960 జననాలు వర్గం:తెలంగాణ శాసన సభ్యులు (2018) వర్గం:ఖమ్మం జిల్లా వ్యక్తులు వర్గం:ఖమ్మం జిల్లా రాజకీయ నాయకులు వర్గం:ఖమ్మం జిల్లా నుండి ఎన్నికైన శాసన సభ్యులు వర్గం:తెలంగాణ రాష్ట్ర సమితి రాజకీయ నాయకులు వర్గం:పార్టీలు ఫిరాయించిన రాజకీయ నాయకులు
తెలంగాణ యువ నాటకోత్సవం - 4
తెలంగాణ యువ నాటకోత్సవం - 4 అనేది తెలంగాణ రాష్ట్ర భాషా సాంస్కృతిక శాఖ, తెలంగాణ రంగస్థల సమాఖ్య సంయుక్తాధ్వర్యంలో 2018, డిసెంబర్ 27 నుండి 30 వరకు హైదరాబాద్ లోని రవీంద్రభారతి ఆడిటోరియంలో నిర్వహించిన నాటకోత్సవం. నూతన తెలంగాణ రాష్ట్రంలో నాటకరంగ ఉనికిని చాటడంకోసం, తెలంగాణలోని యువ నాటక రచయితల, దర్శకుల, కళాకారుల, సాంకేతిక నిపుణుల ప్రతిభను వెలికితీసే లక్ష్యంతో తెలంగాణ యువ నాటకోత్సవం పేర నాటకోత్సవాలను నిర్వహిస్తుంది.
మొదటిరోజు
డిసెంబర్ 27న మామిడి హరికృష్ణ అధ్యక్షతన జరిగిన ప్రారంభవేడుకలకు తెలంగాణ నాటక అకాడమీ చైర్మన్ బాదిమి శివకుమార్, తెలంగాణ సాహిత్య అకాడమీ చైర్మన్ డా. నందిని సిధారెడ్డి, సినీ దర్శకులు శివనాగేశ్వరరావు విచ్చేసి జ్యోతి ప్రజ్వలనతో యువ నాటకోత్సవంను ప్రారంభించారు. విచ్చేసిన అతిథుల చేతులమీదుగా నాటకరంగ కళాకారులు మాలెల అంజిలయ్య కు స్ఫూర్తి పురస్కారం అందజేయబడింది. ఈ కార్యక్రమంలో నిజాం కళాశాల రంగస్థల కళలశాఖ పూర్వ శాఖాధిపతి డా. జిఎస్. ప్రసాదరెడ్డి, దర్శకులు బి.ఎన్. రెడ్డి, సత్కళభారతి సత్యనారాయణ పాల్గొన్నారు.
రెండవరోజు
డిసెంబర్ 28 రెండవరోజు కార్యక్రమానికి పద్మశ్రీ సురభి బాబ్జీ, తెలంగాణ రెసొర్స్ సెంటర్ చైర్మన్ ఎం. వేదకుమార్, ఆంధ్రజ్యోతి కాలమిస్ట్ జి.ఎల్.ఎన్. మూర్తి, టీటీఆర్సీ అధ్యక్షులు విజయ్ కుమార్జీ, సినీ దర్శకులు శ్రీధర్ బీచరాజు, సినీ నాటక రచయిత దర్శకులు ఖాజా పాషా విచ్చేసి కళాకారులకు అభినందనలు తెలియజేశారు. విచ్చేసిన అతిథుల చేతులమీదుగా నాటకరంగ కళాకారులు తిరునగరు వెంకట రంగయ్యకు స్ఫూర్తి పురస్కారం అందజేయబడింది.
మూడవరోజు
డిసెంబర్ 29 మూడవరోజు కార్యక్రమానికి శాఖ సంచాలకులు మామిడి హరికృష్ణ, దర్శకులు కన్నన్, నటులు ఉత్తేజ్, దైవజ్ఞ శర్మ, కార్టూనిస్ట్ రెంటాల జయదేవ్ విచ్చేసి కళాకారులకు అభినందనలు తెలియజేశారు. విచ్చేసిన అతిథుల చేతులమీదుగా నాటకరంగ కళాకారులు బోయపల్లి నరసయ్యకు స్ఫూర్తి పురస్కారం అందజేయబడింది.
నాలుగవరోజు
డిసెంబర్ 30న సంచాలకులు మామిడి హరికృష్ణ అధ్యక్షతన జరిగిన ముగింపు కార్యక్రమంలో డా. చెల్లప్ప ఐఏఎస్ (రిటైర్డ్), తెలంగాణ సంగీత నాటక అకాడమీ చైర్మన్ బాదిమి శివకుమార్, సినీ గేయ రచయిత కందికొండ యాదగిరి, రాష్ట్ర రిసోర్స్ సెంటర్ డైరెక్టర్ బండి సాయన్న పాల్గొని నాటకరంగ కళాకారులు అమరేంద్ర కు స్ఫూర్తి పురస్కారం అందజేయడంతోపాటు తెలంగాణ రంగస్థల సమాఖ్య అధ్యక్షుడు చిలుకమర్రి నటరాజ్, కార్యదర్శి డా. మల్లేశ్ బలష్టు, సహ కార్యదర్శి వెంకట్ గోవాడ, కోశాధికారి ప్రణయ్‌రాజ్ వంగరి, సభ్యులు నిరుపమ సునేత్రి తదితరులను సత్కరించారు.
మూలాలు
వర్గం:తెలంగాణ వర్గం:తెలుగు నాటక సంస్థలు వర్గం:తెలుగు నాటకరంగ పరిషత్తులు వర్గం:తెలుగు నాటకరంగం వర్గం:తెలంగాణ భాషా సాంస్కృతిక శాఖ
తిరుత్తణి
right|thumb|300px|ఆలయ ప్రవేశ ద్వారం తిరుత్తణి (Tiruttani) తమిళనాడులో గల సుప్రసిద్ధ పుణ్యక్షేత్రం. ఇక్కడ కొలువైన దైవం సుబ్రహ్మణ్య స్వామి. కొండపై ఉన్న ఈ ఆలయం చాలా ప్రాచీనమైనది. ఈ దివ్య క్షేత్రంలో శ్రీ సుబ్రహ్మణ్యేశ్వరస్వామి వల్లీ దేవసేన అమ్మవార్ల సహితంగా కొలువయ్యారు. తమిళనాడులోని సుబ్రహ్మణ్య క్షేత్రాలలో విశిష్టమైనదిగా పేరుగాంచిన ఈ క్షేత్రం తమిళులందరికీ ఆరాధ్య క్షేత్రం. తమిళుల ఇష్టదైవంగా, ఇలవేల్పుగా పూజలందుకుంటున్న సుబ్రహ్మణ్యేశ్వరస్వామి ఇక్కడ మురుగపెరుమాళ్ళుగా పూజలందుకుంటున్నాడు. శ్రీవారు వెలసి ఉన్న కొండకు ఇరుప్రక్కలందూ పర్వత శ్రేణులు వ్యాపించి ఉన్నాయి. ఉత్తరాన గల పర్వతం కొంచెం తెల్లగా ఉండడంవల్ల దీనిని ‘బియ్యపుకొండ’ అని పిలుస్తారు. దక్షిణం వైపునగల కొండ కొంచెం నల్లగా ఉండడంవల్ల దానిని ‘గానుగ పిండి కొండ’ అని పిలవడం జరుగుతోంది. సుబ్రహ్మణ్యేశ్వరస్వామి దేవతలు, మునుల బాధలు పోగొట్టడానికి శూరపద్మునితో యుద్ధం చేసిన అనంతరం, వల్లీదేవిని వివాహం చేసుకోవడానికి బోయకుల రాజులతో చేసి చిన్నపోరు ముగిసిన అనంతరం శాంతించి, ఇక్కడ ఈ క్షేత్రంలో కొలువయ్యాడని ఇక్కడి స్థల పురాణాల ద్వారా అవగతమవుతోంది. స్వామి శాంతించి ఇక్కడ కొలువయ్యాడు కనుక ఈ క్షేత్రానికి ‘తణిగై’ లేదా ‘శాంతిపురి’ అనే పేరొచ్చింది. అలాగే ‘తణిగ’ అనే పదానికి మన్నించుట, లేదా ఓదార్చుట అని అర్థం చెబుతారు. స్వామి భక్తుల తప్పులను, పాపాలను మన్నించి, కటాక్షిస్తాడు కనుక ఈ క్షేత్రానికి తిరుత్తణి అని పేరు వచ్చింది.
చరిత్ర
శ్రీ సుబ్రహ్మణ్యేశ్వరస్వామి వారి ఆలయం అతి పురాతనమైనది. 1600 సంవత్సరాలకు పూర్వంనుంచే ఇక్కడ ఈ ఆలయం ఉన్నట్లు శాసనాల ద్వారా అవగతమవుతోంది. సా.శ.875-893 లో అపరాజిత వర్మ అనే రాజు శాసనమందు, సా.శ.907-953 లో మొదటి పరాంతక చోళుడి శాసనంలో ఈ క్షేత్రం గురించి ప్రస్తావించబడటంవల్ల 1600 సంవత్సరాలకు పూర్వమే పల్లవ, చోళ రాజుల చేత ఈ క్షేత్రం కీర్తింపబడిందని అవగతమవుతోంది.
కాలి నడకన చేరుకునే విధం
రైలులో తిరుత్తణి వెళ్తే, రైల్వే స్టేషను బయటకి వస్తే రోడ్డు కనిపిస్తుంది. అక్కడ నుంచి ఎడమ వైపుకి నడిస్తే బస్సు స్టాండుని చేరుకుంటాం. బస్సు స్టాండు నుంచి కొండ పైకి బస్సులు ఆటోలు ఉంటాయి. మెట్ల మార్గం కూడా ఉంటుంది. ఇక్కడ మనకి కొండ క్రిందనే కల్యాణకట్ట ఉంటుంది. ఇక్కడ మొత్తం 365 మెట్లున్నాయి. ఈ మెట్లను సంవత్సరంలోని 365 రోజులకు ప్రతీకలుగా చెబుతారు. తిరుపతి లాగే ఇక్కడ కూడా మెట్లకు పసుపు, కుంకుమ రాయడం,. కర్పూరం వెలిగించడం చేస్తారు.
స్థల పురాణము
త్రేతా యుగములో శ్రీ రామచంద్ర ప్రభువు రావణ సంహారము చేసిన తర్వాత రామేశ్వరంలో ఈశ్వరుడిని ఆరాధిస్తాడు. అక్కడ, ఈశ్వరుడి ఆనతి మేరకు, శ్రీ రాముడు ఈ తిరుత్తణి క్షేత్రము దర్శించాడు. ఆ తర్వాతనే శ్రీరామచంద్రునికి పూర్తి మనశ్శాంతి కలిగింది.
ద్వాపర యుగములో, మహా వీరుడైన అర్జునుడు దక్షిణ దేశ తీర్థ యాత్రలు చేస్తూ, ఇక్కడ తనికేశన్ స్వామి వారిని కొలిచాడు. శ్రీ మహా విష్ణువు ఈ క్షేత్రములోనే సుబ్రహ్మణ్యుడి పూజ చేసి ఆయన పోగొట్టుకున్న శంఖు, చక్రములను తిరిగి పొందినాడు. (అంతకు పూర్వం వాటిని తారకాసురుడు శ్రీ మహా విష్ణువు నుండి చేజిక్కించుకుంటాడు).
చతుర్ముఖ బ్రహ్మ ప్రణవ అర్ధమును చెప్పలేక పోవడం వలన, మన ముద్దులొలికే సుబ్రహ్మణ్యుడి చేత బంధింపబడి, ఆయన సృష్టి చేసే సామర్థ్యం కోల్పోతాడు. ఇక్కడ తిరుత్తణిలో ఉన్న బ్రహ్మ తీర్థములో కార్తికేయుని పూజించి, ఆయన తిరిగి శక్తి సామర్ధ్యములను పొందాడు.
దేవేంద్రుడు ఈ క్షేత్రములోనే, ఇంద్ర తీర్థములో, “ కరున్ కువలై ” అనే అరుదైన పూల మొక్కను నాటి, ప్రతి రోజూ ఆ మొక్క ఇచ్చే మూడు పుష్పములతో ఇక్కడ షణ్ముఖుని పూజించాడు. ఆ తర్వాతనే, ఇంద్రుడు తారకాసురాది రాక్షసుల ద్వారా పోగొట్టుకున్న “ సంఘనీతి, పద్మనీతి, చింతామణి ” మొదలైన దేవలోక ఐశ్వర్యమును తిరిగి పొందాడు.
ప్రత్యేకత
ఇక్కడ ఉత్సవ మూర్తులుగా ఉన్న వల్లీ, దేవసేనా, సుబ్రహ్మణ్యులకు పైన ఉండే విమానము (ఛత్రము) రుద్రాక్షలతో చేసింది. చాలా అందముగా ఉంటుంది. అంతేకాదు, స్వామి వారు ఒక ఆకు పచ్చని రంగులో ఉండే షట్కోణ పతకము ధరించి మిల మిల మెరిసి పోతూ ఉంటారు. ఇక్కడ బంగారు బిల్వ పత్రముల మాలతో కూడా స్వామి వారిని అలంకరిస్తారు.
ఈ క్షేత్రమును చేరే మార్గములు
తిరుత్తణి ఆంధ్రప్రదేశ్ లో తిరుపతి నుంచి తమిళనాడు లోని అరక్కోణం (ఆర్కోణం) వెళ్ళే దారిలో ఉంది. రోడ్డు ద్వారా: చెన్నై నుండి 84 కి.మీ., తిరుపతి నుండి 68 కి.మీ., అరక్కోణం ( కాణిపాకం ) నుండి 78 కి.మీ. దూరంలో ఈ క్షేత్రం ఉంది. ఈ ప్రదేశాలు అన్నిటి నుంచి బస్సు సౌకర్యం ఉంది. ఆంధ్ర ప్రదేశ్ రాష్ట్ర రోడ్డు రవాణా సంస్థ కూడా తిరుపతి నుంచి అనేక బస్సులు నడుపుతుంది. రైలు ద్వారా: దీనికి దగ్గరలోని రైల్వే స్టేషను అరక్కోణం జంక్షన్. అంతేకాక, చెన్నై నుండి తిరుత్తణికి అనేక లోకల్ రైళ్ళు నడుస్తాయి.
బయటి లింకులు
వర్గం:తమిళనాడు పుణ్యక్షేత్రాలు
కళాభవన్ మణి
మణిరామన్ (జనవరి 1, 1971 - మార్చి 6, 2016) భారతీయ సినిమా నటుడు, గాయకుడు. ఆయన కళాభవన్ మణి గా సుప్రసిద్ధులు. ఆయన మిమిక్రీ కళాకారునిగా కెరీర్ ను కళాభవన్ బృందంతో ప్రారంభించాడు. ఆయన సుమారు 200 సినిమాలలో నటించాడు. వాటిలో మలయాళం, తమిళం, తెలుగు సినిమాలున్నాయి. ఆయన ముఖ్యంగా ప్రతినాయకుని పాత్రలకు పోషించాడు. ఆయనకు జాతీయ ఫిలిం ఫేర్ అవార్డు, కేరళ రాష్ట్ర ఫిలిం అవార్డులు 1000 లో వచ్చాయి. ఈయన ఒక నటుడుగానే కాకుండా జానపద గీతాలను ఆలపించడంలో కూడా పేరు సంపాదించాడు. దాదాపు దక్షిణ భారతదేశంలోని అన్ని భాషల చిత్రాల్లో ఆయన విలక్షణ పాత్రల్లో నటించి మెప్పించాడు.
జీవిత విశేషాలు
ఆయన కేరళరాష్ట్రం లోని చలకుడిలో జనవరి 1 1971లో జన్మించాడు. "కళాభవన్" నాటక సంస్థ ద్వారా మిమిక్రీ కళాకారునిగా ప్రస్థానాన్ని ప్రారంభించాడు. ఆయన మలయాళ చిత్రం "అక్షరం" ద్వారా చిత్రరంగంలో ప్రవేశించాడు.
ఆయన సుమారు 200 కి పైగా మలయాళ చిత్రాలలో నటించారు. ఆయన అనేక చిత్రాలలో హాస్యనటుడిగా నటించారు. ఆయన యొక్క మొదతి ఆల్బం కన్నిమంగ ప్రయతిల్. జెమిని చిత్రంతో తెలుగు ప్రజలకు పరిచయమయ్యాడు. జెమినీ సినిమాలో లడ్డా అనే క్యారెక్టర్ తో విలక్షణ విలన్ పాత్ర పోషించిన ఆయన ఆ సినిమా అనగానే లడ్డానే గుర్తు చేసుకునేట్లుగా నటించారు. ముఖ్యంగా' నా పేరే లడ్డా.. జెమినీకంటే పేద్ద రౌడీని' అంటూ పలికించిన సంభాషణలు ఇప్పటికీ జనాల నోళ్లలో నానుతూనే ఉన్నాయి. కమేడియన్ గా, విలన్ గానే కాకుండా రంగస్థల నటుడిగా కూడా ఆయనకు మంచి పేరుంది. ఇక పలు మలయాళ సినిమాల్లో హీరోగా కూడా నటించారు. తమిళ సినిమాల్లో కూడా నటించి అక్కడా అభిమానం సొంతం చేసుకున్నారు.
వ్యక్తిగత జీవితం
ఆయన 2000 సెప్టెంబరు 22 లో వెటర్నరీ వైద్యురాలైన డా. నిమ్మీని వివాహమాడారు. ఆయనకు శ్రీలక్ష్మీ అనే కుమార్తె ఉంది. ఒకానొకప్పుడు ఆయన చలకుడిలో ఆటోరిక్షా డ్రైవరుగా ఉండేవారు.
మరణం
ఆయన కాలేయం, మూత్రపిండాల వ్యాధితో ఆసుపత్రిలో చేరి చికిత్స పొందుతూ 2016 మార్చి 6 న కోచీ లోని అమృతా హాస్పటల్ లో మరణించారు.
ఇతర లింకులు
వర్గం:1971 జననాలు వర్గం:2016 మరణాలు వర్గం:తెలుగు సినిమా నటులు వర్గం:తెలుగు సినిమా ప్రతినాయకులు వర్గం:మలయాళ సినిమా నటులు వర్గం:తమిళ సినిమా నటులు వర్గం:భారతీయ సినిమా సంగీత దర్శకులు వర్గం:మిమిక్రీ కళాకారులు
అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా
అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా (ఏఎస్‌సిఐ), తెలంగాణ రాష్ట్ర రాజధాని హైదరాబాదులోని కళాశాల. పౌర సేవల అభివృద్ధి రంగంలో శిక్షణ ఇవ్వడానికి 1956లో భారత ప్రభుత్వం, పరిశ్రమ ప్రతినిధులు సంయుక్తంగా దీనిని ప్రారంభించారు. హైదరాబాద్ రాజ్య వారసుడు, బేరార్ యువరాజు నివసించిన రాజభవనమైన బెల్లా విస్టా లో ఈ కళాశాల ఉంది.
ప్రారంభం
బ్రిటన్‌లో ఒక కళాశాలను ఏర్పాటు చేయాలని భారత ప్రభుత్వం భావించింది. 1948లో హెన్లీలో మొదటి సెషన్ కూడా ప్రారంభమైంది. అడ్మినిస్ట్రేటివ్ స్టాఫ్ కాలేజీని భారతదేశంలో ఏర్పాటు చేయాలని 1953లో అఖిల భారత సాంకేతిక విద్యా మండలి కమిటీ సిఫార్సు చేసింది. 1954లో ఆస్ట్రేలియా, న్యూజిలాండ్ సందర్శన నుండి తిరిగి వస్తూ మిస్టర్ హాల్ భారత ప్రభుత్వ అతిథిగా ఢిల్లీకి వచ్చి, ప్రణాళిక కమిటీ సమావేశాలకు హాజరయ్యాడు. ఆ సమావేశంలో కమిటీ ముందుకు సాగాలనే నిర్ణయం తీసుకోబడింది. 1956లో మొదటి కమిటీ ఏర్పాటు చేయబడింది. మాజీ కేంద్ర ఆర్థికమంత్రి డాక్టర్ జాన్ మత్తాయ్ అధ్యక్షతన ఏర్పడిన 18మంది సభ్యుల కమిటీలో అనేకమంది సీనియర్ సివిల్ సర్వెంట్లు, వ్యాపార, విద్యా సంఘాల నాయకులు ఉన్నారు. హైదరాబాదులో కళాశాలను స్థాపించాలని నిర్ణయించినందున, బెరార్ యువరాజు పూర్వపు రాజభవనమైన బెల్లా విస్టా ప్రాంగణం అందుబాటులోకి వచ్చింది.
1956, మే 18న అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా సొసైటీస్ రిజిస్ట్రేషన్ యాక్ట్ కింద సొసైటీగా నమోదు చేయబడింది. జనరల్ ఎస్.ఎం. శ్రీనాగేష్ ఆర్మీ స్టాఫ్ చీఫ్‌గా పదవీ విరమణ చేసిన తరువాత కాలేజీకి మొదటి ప్రిన్సిపాల్‌గా నియమితులయ్యాడు. 1957, మే 8న ఇంగ్లాండ్‌లోని హెన్లీ-ఆన్-థేమ్స్ కాలేజీలో ఆరువారాల పాటు ఉండి సంస్థ పని విధానం, కోర్సుల వివరాలు అధ్యయనం చేశాడు. 1957, అక్టోబరు 6న (ప్రతి సంవత్సరం ఏఎస్‌సిఐ ఫౌండేషన్ డేగా జరుపుకుంటారు) విద్యా కార్యకలాపాలు ప్రారంభమయ్యాయి. కొద్దికాలంలోనే అంతర్జాతీయ ప్రమాణాలతో జాతీయ ప్రాముఖ్యత కలిగిన సంస్థగా మారింది.
కార్యకలాపాలు
అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా అనేది కార్పోరేట్, ప్రభుత్వ రంగాల పౌర సేవకుల శిక్షణ నిర్వహణలో అత్యుత్తమ, జాతీయ ప్రాముఖ్యత కలిగిన సంస్థ. ప్రభుత్వ, వ్యాపార సంస్థల నిర్వహణలో నిపుణుల సామర్థ్యాలను పెంపొందించే లక్ష్యాలతో కూడిన స్వయంప్రతిపత్తి, స్వయం సహాయక, ప్రజా ప్రయోజన సంస్థ. 1973లో ఫోర్డ్ ఫౌండేషన్ సహాయంతో అడ్మినిస్ట్రేటివ్ స్టాఫ్ కాలేజ్ ఆఫ్ ఇండియా పరిశోధన, కన్సల్టెన్సీ కార్యకలాపాలు ప్రారంభించింది. 1976 బ్యాచ్‌కు చెందిన ఇండియన్ అడ్మినిస్ట్రేటివ్ సర్వీస్ అధికారి ఆర్.హెచ్. ఖ్వాజా 2017, జనవరి 1న దీని డిజీగా బాధ్యతలు స్వీకరించాడు.
కెపాసిటీ బిల్డింగ్, అప్లైడ్ రీసెర్చ్ అసైన్‌మెంట్‌లకు ఈ సంస్థ పేరుగాంచింది. ఆర్థిక, సామాజిక, సాంస్కృతిక, ఆర్థిక, సాంకేతిక, నియంత్రణ, మానవ, సంస్థాగత, పర్యావరణ అంశాలను దాని నిర్వహణ శిక్షణ, యాక్షన్-పరిశోధన కార్యక్రమాలలో ప్రభుత్వం, పరిశ్రమకు సంబంధించిన ప్రస్తుత సమస్యలను పరిష్కరించడం ఇది కృషి చేస్తోంది. విధానం, వ్యూహం, నిర్వహణ, పాలన, నియంత్రణ, సామాజిక-ఆర్థిక ప్రభావ అధ్యయనాలపై దృష్టి సారించి శిక్షణ, పాలసీ, సలహా, సహాయ సేవలపై నాలెడ్జ్ ఇన్‌పుట్‌లు, సమాచార సలహాలు, ఉత్తమ అభ్యాసం, వినూత్న ఆలోచనలు వంటి విధానాల్లో పరిణితిని తెస్తుంది. భారతదేశం, విదేశాల పరిశ్రమలలో రాష్ట్ర, కేంద్ర ప్రభుత్వ శాఖలకు స్థిరమైన విధానాలను అభివృద్ధి చేయడానికి, వ్యూహాలను రూపొందించడానికి, మెరుగైన ఆర్థిక పనితీరు, మానవ అభివృద్ధి, సామాజిక పురోగతికి బలమైన ప్రణాళికలను అమలు చేయడానికి అవకాశాలను అందిస్తుంది.
అభివృద్ధి కార్యక్రమాలు
వివిధ రకాల ఫంక్షనల్ మేనేజ్‌మెంట్ ప్రాంతాలు, థీమ్-నిర్దిష్ట డొమైన్‌లు, సెక్టోరల్ విభాగాలపై ప్రతి ఏటా 200లకు పైగా మేనేజ్‌మెంట్ డెవలప్‌మెంట్ ప్రోగ్రామ్‌లు నిర్వహించబడతాయి. ప్రతి సంవత్సరం దాదాపు 4,500 మంది ఈ కార్యక్రమాల ద్వారా ప్రయోజనం పొందుతారు. ఇప్పటివరకు దాదాపు 1,40,000 కంటే ఎక్కువమంది ఇక్కడ శిక్షణ పొందారు. 46 దేశాలలోని 100 సంస్థల నుండి 250 మంది అంతర్జాతీయంగా ఈ శిక్షణ కార్యక్రమాల్లో పాల్గొన్నారు. ఆసియాలోని చైనా, ఇండోనేషియా, మలేషియా, సింగపూర్, వియత్నాం దేశాలలోని, యూరప్లోని ఫ్రాన్స్, జర్మనీ, ఇటలీ, స్లోవేనియా, స్విట్జర్లాండ్ దేశాలలోని, యుఎస్‌ లోని అగ్రశ్రేణి సంస్థల శాశ్వత భాగస్వామ్యాలతో అంతర్జాతీయ కార్యక్రమాలు నిర్వహిస్తోంది.
బయటి లింకులు
వర్గం:హైదరాబాదు వారసత్వ నిర్మాణాలు వర్గం:1956 స్థాపితాలు వర్గం:హైదరాబాదు రాజభవనాలు వర్గం:హైదరాబాదు విద్యాసంస్థలు
ముఖ్యమైన ఔషధమొక్కలు-సాగుపద్ధతులు
ముఖ్యమైన ఔషధ మొక్కలు - సాగుపద్ధతులు ఆంధ్రప్రదేశ్ ప్రభుత్వం ఔషధ, సుగంధ మొక్కల బోర్డు ప్రచురించిన పుస్తకం.
మూలాలు
వర్గం:తెలుగు పుస్తకాలు
తలనూనె
తలనూనె దువ్విన కేశాలను క్రమయుతంగా వుంఛుటకు, రోమ కుదుళ్ళను బలపరచుటకు వాడుతారు. వెంట్రుల నుండి వేడిని గ్రహించి కుదుళ్లను చల్లగా ఉంచుతుంది. శిరోజాలను ఆరోగ్యవంతంగా ఉంచడంలో తోడ్పడుతుంది.
జుట్టుకు సరియైన నూనె
శిరోజాల ప్రమాణాలను మెరుగు పరిచే మార్గాల అన్వేషకు అనేక పరిశోధనలు సాగాయి. వాటిలో ఓ సులువైన మార్గము మాడుకు, జుట్టు కుదుళ్ళకు సరైన హెయిర్ ఆయిల్ తో పోషకాలు అందించడము. శిరోజాలకు నూనె వాడటం వల్ల శిరోజాల యొక్క తన్యత బలం మెరుగు పడుతుంది, పొడి జుట్టును నివారిస్తుంది. అందుకని సరైన నూనె పరిశోధన చేసి ఎంపిక చేసుకోవాలి. అయితే ఈ నూనె ఎంపిక అనేక కారణాలపై ఆధారపడి ఉంటుంది. శిరోజాల తీరు, సువాసనలు, సీజన్‌ అనుసరించి సాగుతుంది .నూనెలు జుట్టుకు ప్రయోజనకరంగా ఉంటాయి. కొబ్బరి నూనె, బాదం, జొజోబా, నువ్వుల నూనె, ఆముదం నూనె సహజ నూనెలు కాగా, భృంగమలక (బృంగారజ), నీలి బ్రింగడి, దర్డురోడి, ఆమ్ల మున్నగునవి హెర్బల్ హెయిర్ ఆయిల్స్. సహజ నూనెలను యీకలిప్టస్, జూనిఫర్, లెమన్‌, శాండల్ వుడ్, లావెండర్, మిర్ర్, టీట్రీ, రోజ్ మేరి, బేసిల్, పెప్పర్ మెంట్, వంటి ఎసెన్సియల్ పదార్ధాలతొ కలుపుకోవచ్చు. ఈ పదార్ధాలు ఔషధగుణాలతోపాటు నూనెలకు మంచి సువాసనలను కూడా ఉస్తాయి. ఇవి చాలా గాఢతను కలిగిఉండి .బాదం, అవకాడో, బర్డాక్, కెమెల్లియ, ఆముదము, జొజొబా, కొబ్బరి, వేరుశనగ, సన్‌ఫ్లవర్, నువ్వులనూనె వంటి క్యారియర్ ఆయిల్స్ తో కలిసి నప్పుడు అమోఘముగా పనిచేస్తాయి.ఏ దైనా నూనె ఎంచుకుంటున్నప్పుడు శిరోజాల నాణ్యతను, నూనె అదనపు లక్షణాలతో పాటు సాధారన ఆరోగ్యాన్నీ పరిగణనలోకి తీసుకోవాలి. . ఎందుకంటే కొన్ని నూనెలు అందరికీ సూట్ కావు. ఉదాహరణకు కొన్ని నూనెలు కూలింగ్ గుణాలు కలిగి ఉంటాయి. జలుబు త్వరగా వచ్చేవారు ఈ రకం నూనెల్ని వాడడం వలన మరింత త్వరగా సమస్య వస్తుంది. అందుకే విభిన్న నూనెల గురించి, వాటిలోని వివిధ ఔషధ గుణాల గురించి అవగాహన అవసరము.
కొబ్బరి నూనె
కొబ్బరి నూనె మాడు లోపలికి చొచ్చుకు పోయి శిరోజాల కుదుళ్ళకు చివరి కొసలదాకా పోషకాలందిస్తుంది. కొబ్బరినూనెలో యాంటీ బ్యాక్టీరియల్, యాంటీ వైరల్, యాంటీ ఫంగల్ గుణాలుంటాయి. కాబట్టి శిరోజాలు, మాడు ఇన్‌ఫెక్షన్‌ నుండి ఇది రక్షిస్తుంది. ఎసెన్సియల్ ఫాటీయాసిడ్స్ కు, వితమిన్‌ " ఇ, కె , ఐరన్‌ , ఖనిజాలకు " మంచి ఆధారము. కొబ్బరినూనెలో మెత్తబరిచే గుణము అత్యధికము ఉంటుంది. శిరొజాల ఎదుగుదలకు, పోషకంగా ఎంతగానో సహకరిస్తుంది. మందుల వాడకం, హార్మోనుల మార్పులు, ఒత్తిడి, కాలుష్యము వలన జుట్టు రాలిపోతున్నప్పుడు, పలుచబడుతున్నప్పుడు కొబ్బరి నూనె వాడకం వలన ఉపయోగము ఉంటుంది. జుట్టు కుదుళ్ళు వాయడం, కుంచించుకు పొవడాల నుంచి శిరోజాలను కొబ్బరినూనె రక్షిస్తుంది. చుండ్రు, మాడు ఇన్‌ఫెక్షన్‌, పొడి జుట్టు, చివర్లు చిట్లిపోవడం, ఇతర శిరొజాల సమస్యల్ నుండి కాపాడుతుంది. కొబ్బరినూనె ప్రభావ వంతమైన కండిషనర్ గా పనిచేస్తుంది. డ్యామేజి అయిన శిరోజాలు తిరిగి ఎదగడానికి సహకరించే సామర్ధ్యము కలిగిఉందని నిపుణులు పేర్కోన్నారు. ఇది మంచి క్యారియర్ ఆయిల్ కూడా.దీనికి గుణాలు కోల్పోయే కాలపరిమితి లేదు.ప్రిజర్వేటివ్ లు అవసరము లేదు.రిఫైన్‌మెంట్, ప్రోసెసింగ్ అవసరం లేదు. మామూలుగా కొబ్బరినూనె రిఫైండ్ రకము గానే దొరుకుతుంది కావున గాఢమైన వాసన ఉండదు. ఇందుకై తలస్నానానికి ముందు, వెనుక కూడా నూనె వాడుతుండాలి.
జొజోబా ఆయిల్ :
జొజోబామొక్క గింజల నుండి ఈ నూనెను వెలికి తీస్తారు. ఇవి ఎక్కువగా అమెరికన్‌ ఎడారులో పెరుగుతుంది. దీనిని పిగ్నట్, కాఫీబెర్రీ, డీర్ నట్ అని కూడా వ్యవహరిస్తారు. అనేక శతాబ్దాలుగా అమెరికన్లు ఈ నూనెను చర్మము, శిరోజాల సమస్యలము వాడుతున్నారు. చర్మము లోని సెభాషియస్ గ్లాండ్స్ విడుదల చేసే సెబంతో జొజోబా ఆయిల్ సరిపోలిఉంటుంది. కాబట్టి ఇది పొడిబారిన మాడుకు పోషకాలను అందించడములో సహకరిస్తుంది. దీనిని లిక్విడ్ వ్యాక్స్ గా పేర్కొంటారు. విటమిన్‌ - ఇ, బి, లతో సహా అనేక పోషకాలను కలిగిఉంటుంది. ఇవన్నీ శిరోజాలకు ప్రయోజనకరమే. జొజోబా ఆయిల్ హానికరమైనది కాకపోయినప్పటికీ మాడు పై మొదటిసారిగా వాటుతున్నప్పుడు ప్యాచ్ టెస్ట్ చేసుకోవడము అవసరము. ఒక్కోసారి ఎలర్జిక్ రియాక్షన్‌ వచ్చే అవకాశము ఉంది. ఇది కూడా కొబ్బరి నూనె లాగనే దీర్ఘకాలిక మన్నిక కలిగిఉంటుంది.జొజోబా నూనెను హొహొబ అనిఉచ్చరిస్తారు.
ఆలివ్ ఆయిల్
చుండ్రును నివారించడములో, శిరోజాల కండిషనింగ్ లో ఆలివ్ ఆయిల్ ఉత్తమమైనది. ఈ నూనెను మొదటిసారిగా గ్రీకులు ఉపయోగించారని అంటారు. జుట్టు పలచబడడానికి, పురుషులలో జుట్టు రాలడానికి కారణమయ్యే " డీ హైడ్రో టెస్టోస్టిరాన్‌ " అనే హార్మోన్‌ ఏర్పడకుండా అడ్డుకోగల ప్రధాన పదార్ధాలు ఈ నూనెలో ఉంటాయి. విటమిన్‌ -ఇ, డి. కె, నియాసిన్‌, బయోటిన్‌ ఈ నునెలో సమృద్ధిగా లభిస్తాయి. ఇవన్నీ శిరోజాలు ఆరోగ్యముగా, ఒత్తుగా పెరగడానికి దోహదపడతాయి. కాలుష్యము, ఆల్కహాల్, సిగరెట్ల వంటి వాటివలన హారి జరిగిన శిరోజాల మరమ్మత్తుకు ఆలివ్ ఆయిల్ లోని ' ఫెనాల్ ' లక్షణాలు సహకరిస్తాయి. సెబమ్‌ ఉత్పత్తి, మాడు లూబ్రికే్షన్‌ను క్రమబద్దీకరిస్తుంది. శీతాకాలములో శిరోజాలకు చర్మానికి కూడా బాగా మేలుచేస్తుంది.ఉష్ణం నుండి రక్షణ కల్గిస్తుంది.
ఆముదము
జుట్తు ఒత్తుగా, నల్లగా పెరగడానికి అత్యధికముగా సిఫార్సు చేసే నూనె ఆముదము., జుత్తురాలుటను కూడా క్రమబద్దికరిస్తుంది. ఇది మాడు ఇన్‌ఫెక్షన్‌ నుండి కాపాడుతుంది. ఒమేగా -9 ఎసెన్సియల్ ఫాటీయాసిడ్స్, జెర్మిసైడల్ గుణాలు ఆముదములో ఉన్నాయి. కాబట్టి మాడును, శిరోజాలను మైక్రోబియల్, ఫంగల్ ఇన్‌ఫెక్షన్‌ లనుండి కాపాడుతుంది. ఫ్యాటీయాసిడ్స్ శిరోజాలకు పోషణనిచ్చి, తేమను పట్టి ఉంచడము ద్వారా మాడు పొడిబారకుండా కాపాడును. ఆలివ్ ఆయిల మాదిరి ఈనూనెలో కూడా ఓలియిక్ ఆమ్లం ఉంటుంది. కావున మంచిఫలితాలకోసము ఈ రెండింటినీ కలిపి వాడుతారు. చిన్న పిల్లలకు ఆముదముతో మాడు మసాజ్ చేస్తారు. దీని వలన ఆరోగ్యవంతమైన శిరోజాలే కాకుండా పూరిస్థాయి ఆరోగ్యము దక్కుతుంది. ఆముదము చిక్కగా ఉండి త్వరగా చొచ్చికుపోయే గుణము కలిగి ఉంటుంది. సైనస్ ఇబ్బంది, అత్యధిక ఇంట్రాక్యులర్ ప్రెజర్ (కంటి ప్రెజర్), హై బ్లడ్ ప్రెజర్, మలబద్దకము, అజ్జీర్ణ వ్యాధులు ఉన్నవారు ఆముదము మాడుకు వాడకపోవడమే మంచిది.
బాదం నూనె
ఇది జిడ్డు లేని నూనె. పొడిమాడుకు పోషకాలు అందించడానికి అవసరమైన పోషకాలు ఉంటాయి. గాఢమైన వాసనలు పడనివారికి సరియైన ప్రత్యామ్నాయము ఇదే. కొన్ని హెయిర్ ఆయిల్స్ లా ' ఇర్రిటేషన్‌' రాని సురక్షితమైన నూనె ఇది. ఓలిక్ యాసిడ్, లినొలిక్ యాసిడ్, ప్రయోజనకరమైన బయోప్లేవనాయిడ్స్, విటమిన్‌ ఇ, కాల్సియం దీనిలో లభిస్తాయి. బాధం నూనె శిరోజాలకు మాడుకు చల్లదనాన్ని ఇస్తుంది .జుట్టు శీఘ్రంగా పెరిగేందుకు దోహదపడుతుంది. బాధం (ఆల్మండ్ ) ఆయిల్ క్రమము తప్పకుండా వాడితే జుట్టురాలడము చా్లావరకు నివారించవచ్చునని ' భారత హెర్బల్ ఆయువేద రీసెర్చ్ సెంటర్ పేర్కోంది.
నువ్వుల నూనె
సింధూనాగరికత కాలం నుండి నువ్వులనూనె వాడకం ఉన్నది. దీనిలో యాంటీఆక్షిడెంట్స్ గుణాలు ఉండడము వలన తలకు మసాజ్చేసినప్పుదు ఒత్తిడి నుండి ఉపశమనం కలుగుతుంది. యాంగ్జైటీ, నరాల బలహీనత, ఎముకల బలహీనత, బ్లడ్ సర్క్యులేషన్‌ లేమి, బలహీన వ్యాధినిరోధక వ్యవస్థ, నిద్రలేమి, అలసట ఉన్నవారు మాడుకి నువ్వులనూనె రాయడము వలన ఉపశమనం, లాభము పొండుతారు. ఇది దుర్వాసన రావడానికి చాలా కాలము పడుతుంది కాబట్టి హెర్బల్ హెయిర్ ఆయిల్స్ తో మంచి ద్రావకముగా నువ్వులనూనెను వాడుతారు.
రొజ్ మేరీ ఆయిల్
జుట్టుకుదుళ్ళను ఉద్దీప్తం చేసి జుట్టు రాలిపోవడాన్ని అరికడుతుంది.
అవకాడో ఆయిల్
ప్రోటీన్లు, విటమిన్‌ ఎ, డి, ఇ, బి6, పోలిక్ యాసిడ్, అమినోయాసిడ్స్ మెండుగా ఉండాయి. ఇవన్నీ శిరోజాలకు మంచిది. ఆఫ్రికన్లు, అమెరికన్లు దీనిని ఎక్కువగా వాడుతారు .ఈ నూనె UVA matiyu UVD కిరణాలనుండి కేశాలను సంరక్షిస్తుంది.ఈ నూనెను అరగాన్, ద్రాక్ష విత్తననూనెతో కలిపి తలనూవెగా వాదవచ్చును
ఇము ఆయిల్
ఆస్ట్రేలియాలో ఆదినుండి ఉండేవారు ఈ నూనెను ఎక్కువగా వాడెవారు. మాడుకు, జుట్టుకు మంచి పోషకాలు అందిస్తుంది.
నీమ్‌ ఆయిల్/వేప నూనె
మాడు దురద, ఇన్‌ఫెక్షన్‌ ల నివారణకు బాగా పనిచేస్తుంది. జుట్టు రాలడం, చుండ్రు, కళ్ళమంట, జుట్టు తెల్లబడడము, జుట్టు చివర్లు చిట్లిపోవడము నివారించడములో బాగా పనిచేస్తుంది. దీనిని తగిన సువాసన నూనెలతో కలిపివాడుతారు.
ఉసిరి నూనె
తాజా ఉసిరి రసము, తాజా భృంగరాజ (గుంటకలగ రాకు) రసము, పాలు సమపాళ్ళలో తీసుకొని కొద్దిగా నువ్వుల నూనె లేదా కొబ్బరి నూనె ఈ మిశ్రమములో కలిపి నీరంతా ఆవిరై నూనె మిగిలేదాకా కాయాలి. ఎండు ఉసిరిని కొబ్బరి లేదా నువ్వుల నూనెలో నానబెట్టి కూడా వాడుకో వచ్చును. మాడుకి చల్లదనాన్ని, నిగనిగ మెరిసే గుణము, దృఢత్వాన్ని ఇస్తుంది .క్రమం తప్పక వాడిన వెండ్రుకలు త్వరగా తెల్లచడకుండా, కేశాల నలుపు దనంపెరిగేలా పిగ్మంటులను మెరగు పరచుతుంది
అలోవెరా నూనె
బాగా ఎదిగిన పెద్ద అలోవెరా ఆకు తీసుకుని పొడవుగా చీల్చాలి. గుప్పెడు మెంతు గింజలు లోపల పోయాలి. దారముతో రెండు పీలికలు కట్టి బిగించాలి. 24 గంటలు ఉంఛాలి. తర్వాత అలోవెరా గుజ్జు, మెంతుగింజలు స్క్రాప్ చేసి కొబ్బరి లేదా నువ్వుల నూనెలో వేసి గోల్డెన్‌బ్రౌన్‌ రంగు వచ్చేవరకూ కాయాలి (వేడిచేయాలి). చల్లార్చి బధ్రపరచుకోవాలి. వారానికి 2-3 సార్లు జుట్టుకి, మాడుకి రాసుకుంటే చాలా మంచిది. జుట్టు మృదువుగాను, మెరుపులేనేలా ఉంచుతుంది.
యితర లింకులు
వర్గం:నూనెలు వర్గం:ఆరోగ్య చిట్కాలు
శివభక్త విజయము
శివభక్త విజయము తమిళం నుండి డబ్బింగ్ చేసిన తెలుగు చలనచిత్రము.
పుష్య బహుళ తదియ
పుష్య బహుళ తదియ అనగా పుష్య మాసములో కృష్ణ పక్షము నందు తదియ తిథి కలిగిన 18వ రోజు.
సంఘటనలు
2007
మూలాలు
వర్గం:పుష్యమాసము
ఏలూరు పట్టణాభివృద్థి సంస్థ
ఏలూరు పట్టణాభివృద్థి సంస్థ (యుడా, EUDA) పశ్చిమగోదావరి జిల్లాకు చెందిన పట్టణాభివృద్థి సంస్థ. ఇది జనవరి 1, 2019 లో ఆంధ్ర ప్రదేశ్ మెట్రోపాలిటన్ ప్రాంతాల అభివృద్ధి అథారిటీ 2016 కింద ఏర్పాటు చేయబడింది. ఇది ఏలూరు కేంద్రంగా ఏర్పాటు చేయబడింది. భీమవరం, పాలకొల్లు, తాడేపల్లిగూడెం వంటి ముఖ్య పట్టణాలు, ఇతర పట్టణాలు, అనేక గ్రామాలు దీనిలో భాగం.
అధికార పరిధి
యుడా యొక్క పరిధి 3,327.99 చ.కిమీ ఆవరించి ఉంటుంది. ఇది 463 గ్రామాల, 9 మునిసిపాలిటీ, నగర, నగర పంచాయతీలు, 35 మండలాల కలయిక. ఇందులో కొన్ని మండలాలు పూర్తిగా యుడా పరిధిలోకి రాగా, కొన్ని మాత్రం పాక్షికంగా మాత్రమే వస్తాయి.
మూలాలు
వర్గం:CS1 maint: Unrecognized language వర్గం:పశ్చిమ గోదావరి జిల్లా
మహా భాష్యము
పాణినీయ వ్యాకరణము పై అన్నిటికంటె మహత్వపూర్ణకృతి పతంజలి రచించిన మహాభాష్యము.దీని భాష అత్యంత సరళ, సరస, స్వాభావికమైనది. గ్రంథ రచనా దృష్టిచే ఇది ఆదర్శభూతమై యొప్పునది. పతంజలి శుంగవంశ మహారాజైన పుష్యమిత్రుని సమకాలికుడు.వారి పురోహితుడని తలచుచుండిరి. పుష్యమిత్రుని కాలము విక్రమదశకు 150 ఏండ్ల పూర్వము.
మహాభాష్యము టీకలు
మహాభాష్యము పైన అనేక వైయాకరణులు టీకా గ్రంథములు రచించిరి. ఇవి రెండు విభాగములు. తిన్నగా మహాభాష్యముపై రచించిన టీకాగ్రంధములు, కైయట విరచిత మహాభాష్య ప్రదీపముపై విరచించబడిన టీకాగ్రంధములు. మహాభాష్యముపై విరచించబడిబ టీకాగ్రంధములలో నేడు 20 గ్రంథములు సమగ్ర-అసమగ్ర గ్రంథములు లుపలబ్ధములు.ఇట్లె మహాభాష్య ప్రదీపముపైన వ్రాయబడిన 15 గ్రంథములు ఉన్నాయి. ఈటెకాగ్రంధములలో అన్నింటికంటె ప్రాచీనమైనదై మహత్వపూర్ణమైనది అగు గ్రంథము భర్తృహరి రచించిన మహాభాష్యదీపిక.
భర్తృహరి విరచించిన మహాభాష్య టీక విషయముపై మహాభాష్య ప్రదీపము, గణరత్న మహోదధి మొదలైన అనేక గ్రంథములలో నుల్లిఖితమై ఉంది. గణరత్న మహోదధిలో మహాభాష్యదీపికా పరిమాణము 3 పాదములని వ్రాయబడి ఉంది.దీని ఏకైక హస్తలేఖ బర్లిన్ (Berlin University) పుస్తకాలయములో ఉంది.అది ప్రథమ పాదముయొక్క రిచ్చ సూత్రముపై (1-1-53) సూత్రముపై సమాప్తమగుచున్నది.దాని మొదటి రెండు పుటలను ఖండితములైయున్నవి. ఈహస్తలేఖ విషయమై ప్రథమ పరిచయ మొనర్చిన కీల్ హార్న్ స్తుతిపాత్రుడు. దీని ప్రతికృతి (ఫోటో) ఒకటి లాహోర్ వొశ్వవిద్యాలయములో ఉండెడిది.1930 సం.లో మహావైయాకరుణులగు పండిత బ్రహ్మదతా మహాశయుడా ప్రతికృతిని సంపాదించి దానికొక ప్రతిలిపి వ్రాసియుండెను. దానిని మద్రాసు పుస్తకాలయములో ఉంచెరి.
భర్తృహరి మహాభాష్యదీపిక తరువాత భాష్యముయొక్క మహత్తర వ్యాఖ్య కైయుటుడు విరచిత మహాభాష్యప్రదీపము అను గ్తంధము.ఈ వ్యాఖ్య మిక్కిలి సరళమైనది.పాండిత్యపూర్ణమైనది.ఇప్పటికి ఈగ్రంధమే ముఖ్యసాధనము భాష్యమును అర్ధము చేసుకొనుటకు. దీని యందు ఉపయోగములను చూచి వైయాకరణులు అనేకులు మహాభాష్యమునకు వ్యాఖ్యలు వ్రాయక దీనికే టీకలు వ్రాసిరి. పూర్ణ లేక ఆంశిక రూపమున పలు పుస్తకాలయములలో ఇవి ఉన్నాయి.
మూలము
వర్గం:తెలుగు వ్యాకరణం వర్గం:సంస్కృత వ్యాకరణము
పుష్య బహుళ చవితి
పుష్య బహుళ చవితి అనగా పుష్య మాసములో కృష్ణ పక్షము నందు చవితి తిథి కలిగిన 19వ రోజు.
సంఘటనలు
2007
జననాలు
2007
బయటి లింకులు
వర్గం:పుష్యమాసము
జగ్‌దేవ్ ఖుర్ద్
భౌగోళికం, జనాభా
Jagdev Kalan (297) అన్నది అమృత్‌సర్ జిల్లాకు చెందిన అజ్నలా తాలూకాలోని గ్రామం, ఇది 2011 జనగణన ప్రకారం 890 ఇళ్లతో మొత్తం 4554 జనాభాతో 1134 హెక్టార్లలో విస్తరించి ఉంది. సమీప పట్టణమైన Raja sansi అన్నది 6 కి.మీ. దూరంలో ఉంది. గ్రామంలో మగవారి సంఖ్య 2406, ఆడవారి సంఖ్య 2148గా ఉంది. షెడ్యూల్డ్ కులాల సంఖ్య 1777 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37397.
విద్యా సౌకర్యాలు
గ్రామంలో 1 ప్రైవేటు బాలల బడి ఉంది. గ్రామంలో 1 ప్రభుత్వ సీనియర్ మాధ్యమిక పాఠశాల ఉంది.
ప్రభుత్వ వైద్య సౌకర్యాలు
గ్రామంలో 1 ఆసుపత్రిఉంది. గ్రామంలో 1 పశు వైద్యశాలఉంది.
ప్రైవేటు వైద్య సౌకర్యాలు
గ్రామంలో 2 మందుల దుకాణాలుఉన్నాయి
తాగు నీరు
నది / కాలువ నీరు ఉంది.
సమాచార, రవాణా సౌకర్యాలు
. పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది.
సమీప పక్కా రోడ్ గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
ఏటియం లేదు. స్వయం సహాయక బృందం ఉంది.
ఆరోగ్యం, పోషణ, వినోద సౌకర్యాలు
గ్రంథాలయం ఉంది. పబ్లిక్ రీడింగ్ రూం ఉంది. ..
విద్యుత్తు
గ్రామంలో విద్యుత్ సౌకర్యం ఉంది. . . 1 . 1.
భూమి వినియోగం
Jagdev Kalan (297) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Jagdev Kalan (297) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
బంట్వాల్ శాసనసభ నియోజకవర్గం
బంట్వాల్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం దక్షిణ కన్నడ జిల్లా, దక్షిణ కన్నడ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
ఆశ్వయుజ బహుళ తదియ
ఆశ్వయుజ బహుళ తదియ అనగా ఆశ్వయుజమాసములో కృష్ణ పక్షము నందు తదియ తిథి కలిగిన రోజు.
సంఘటనలు
2007
మరణాలు
2007
మూలాలు
వర్గం:ఆశ్వయుజమాసము
హీరోపంతీ 2
హీరోపంతీ 2 2022లో హిందీలో విడుదలైన రొమాంటిక్‌ యాక్షన్‌ సినిమా. నడియాడ్‌వాలా గ్రాండ్‌సన్ ఎంట‌ర్‌టైన్‌మెంట్ బ్యానర్‌పై సాజిద్‌ నడియద్‌వాలా నిర్మించిన ఈ సినిమాకు అహ్మద్ ఖాన్ దర్శకత్వం వహించాడు. టైగర్ ష్రాఫ్, తారా సుతారియా, నవాజుద్దీన్ సిద్ధికి ప్రధాన పాత్రల్లో నటించిన ఈ సినిమా ట్రైలర్‌ను మార్చి 17న విడుదల చేయగా, సినిమాను ఏప్రిల్‌ 29న విడుదలైంది.
బయటి లింకులు
వర్గం:2022 సినిమాలు వర్గం:హిందీ సినిమా
శ్రావణ పూర్ణిమ
మూలాలు
వర్గం:శ్రావణమాసము
పుష్య బహుళ పంచమి
పుష్య బహుళ పంచమి అనగా పుష్య మాసములో కృష్ణ పక్షములో పంచమి తిథి కలిగిన 20వ రోజు.
మూలాలు
వర్గం:పుష్యమాసము
బి. వి. ప్రసాద్
'''బి. వి. ప్రసాద్ (పూర్తిపేరు బార్ల వెంకట వరప్రసాద్''') ప్రముఖ తెలుగు దర్శకుడు. మట్టిలో మాణిక్యం (1971) చిత్రానికి గాను ఇతనికి ఉత్తమ తెలుగు చిత్రంగా భారత జాతీయ చలనచిత్ర పురస్కారం లభించింది.
బయటి లింకులు
వర్గం:భారత జాతీయ చలనచిత్ర పురస్కార విజేతలు వర్గం:తూర్పు గోదావరి జిల్లా సినిమా దర్శకులు వర్గం:తెలుగు సినిమా దర్శకులు
బిరుదురాజు శేషాద్రి రాజు
బిరుదురాజు శేషాద్రి రాజు తెలుగు రచయిత.
జీవిత విశేషాలు
బిరుదురాజు శేషాద్రి రాజు నెల్లూరు జిల్లా వెంకటగిరి తాలూకా పిగిలాం లో 1860 జన్మించాడు. తల్లిదండ్రులు సుందరమ్మ, చెంగల్వరాజు.
ఇతర విషయాలు
శేషాద్రి రాజు సీమదాంధ్ర కుమార సంభవం కావ్య రచన తరువాత ఎక్కువ కాలం జీవించలేదు. దాదాపు తన నలుబది ఏట రాజావారి పనిమీద గ్రామాంతరం వెళ్లి వస్తూ మార్గ మధ్యలో హఠాత్తుగా అస్వస్తులై గుర్రం మీదనే తలవార్చగా వెంట ఉన్న భటుడు రాజగృహం చేర్చాడని తెలిసింది.
మరణం
1894 తరువాత పదేండ్లు ఉండి ఉండవచ్చు.
మూలాలు
వర్గం:తెలుగు కవులు వర్గం:నెల్లూరు జిల్లా రచయితలు వర్గం:1860 జననాలు
నాగారం పురపాలకసంఘం
నాగారం పురపాలకసంఘం, తెలంగాణ రాష్ట్రం, మేడ్చల్ మల్కాజిగిరి జిల్లా కు చెందిన ఒక పట్టణ స్థానిక స్వపరిపాలన సంస్థ. నాగారం పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోకసభ నియోజకవర్గం లోని మేడ్చల్ శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న నాగారం, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
నాగారం 17.29 చదరపు కిలోమీటర్ల విస్తీర్ణంలోఉంది. ఇది 17.485°N, 78.609°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 19 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 25521 మంది కాగా, అందులో 13206 మంది పురుషులు, 12318 మంది మహిళలు ఉన్నారు. 16824 గృహాలు ఉన్నాయి ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:మేడ్చల్ మల్కాజిగిరి జిల్లా పురపాలక సంఘాలు వర్గం:2018 స్థాపితాలు
మోటూరు హనుమంతరావు
జననం
మోటూరు హనుమంతరావు గారు గుంటూరు జిల్లా, భట్టిప్రోలు మండలం వెల్లటూరు గ్రామములో ఒక పేద రైతు కుటుంబములో లక్ష్మీ నారాయణ దంపతులకు 1917లో జన్మించాడు. 1938 లో వీరికి ఉదయం గారితో వివాహం జరిగింది. వీరికి ముగ్గురు కుమార్తెలు.
రాజకీయ జీవితం
1948లో అవిభక్త కమ్యూనిస్టు పార్టీ రాష్ట్ర కార్యదర్శివర్గ సభ్యుడిగా ఎన్నికయ్యారు. 1952లో రేపల్లె నియోజకవర్గం నుంచి ఉమ్మడి మద్రాసు రాష్ట్ర శాసనభకు పోటీచేసి, అప్పటి మంత్రి కల్లూరి చంద్రమౌళి పై విజయం సాధించారు. 1953లో ఆంధ్ర రాష్ట్రం ఏర్పడ్డాక శాసనసభలో ఉపనాయకుడిగా వ్యవహరించారు. 1955లో జరిగిన ఏన్నికలో పరాజయం చెందారు. 1978 లో ఆంధ్రప్రదేశ్ శాసన మండలి సభ్యునిగా ఏన్నికై 1984 వరకు పనిచేసారు. 1988 లో ఆంధ్రప్రదేశ్ నుండి రాజ్యసభ్యునిగా ఏన్నికై 1994 వరకు పనిచేసారు.
సంపాదకుడు
మోటూరు హనుమంతరావు గారు ఎడిటర్ గా పనిచేసారు. ఆయన విశాలాంధ్ర దిన పత్రికకు 10 ఏళ్ళు ఎడిటర్ గా పనిచేసారు. అలాగే ప్రజాశక్తి దినపత్రిక ఎడిటర్ గానూ 15 ఎళ్ళుగా పనిచేసారు. మోటూరు కలం రాజకీయ వర్గ చైతన్యభరితమైన భావజాలానికి పదసంపద సమకూర్చింది.
మరణం
మార్క్సిజం లెనినిజం తీర్చిదిద్దిన శాస్త్రీయ పరిజ్ఞానాన్ని ఆధారం చేసుకొని కష్టజీవుల రాజ్యాన్ని సాధించడానికి సోషలిజం తీసుకురావడానికి ఆజన్మాంతం కృషిచేశారు కామ్రేడ్ మోటూరు హనుమంతరావు. ఒక చేత్తో పార్టీని ప్రజా ఉద్యమాలను మరో చేత్తో పత్రికా వ్యాసంగాన్ని అద్భుతంగా నడిపిన నవ్యసాచి అయన. బహిరంగ సభల్లో అయన గళం రాజకీయ అవకాశవాదాన్ని దుసుమాడేది. పత్రికా రంగంలో అయన కలం ప్రజావ్యతిరేకులను చీల్చి చెండాడేది. ఆయనతో మాట్లాడ్డం ఒక ఎడ్యుకేషన్. అయన ఆప్యాయత వారికీ ఎన్నటికీ మరిచిపోలేని జ్ఞాపకం. 'నా గమ్యం' పేరుతో వారు రాసిన ఈ పుస్తకం అయన విప్లవ పోరాట అనుభవాల సారం. కామ్రేడ్ హనుమంతరావు 2001 జూన్ 18న మరణించారు.
వెల్లటూరులో పదవ వర్ధంతి నాడు (18.6.2011) కామ్రేడ్ మోటూరి హనుమంతరావు గారి కాంస్య విగ్రహాన్ని సీతారాం ఏచూరి ఆవిష్కరించారు.
యితర లింకులు
వర్గం:2001 మరణాలు వర్గం:1917 జననాలు వర్గం:సంపాదకులు వర్గం:రాజ్యసభ సభ్యులు వర్గం:గుంటూరు జిల్లా కమ్యూనిస్టు నాయకులు వర్గం:గుంటూరు జిల్లా పాత్రికేయులు వర్గం:ఆంధ్రప్రదేశ్ శాసనమండలి సభ్యులు వర్గం:మద్రాసు ప్రెసిడెన్సీలో శాసన సభ్యులుగా పనిచేసిన ఆంధ్రప్రదేశ్ వ్యక్తులు వర్గం:ఆంధ్రప్రదేశ్ శాసన సభ్యులు
కొన్యాక్ భాష
కొన్యాక్ అనేది ఈశాన్య భారతదేశం లోని నాగాలాండ్‌ లోని కొన్యాక్ ప్రజలు మాట్లాడే సినో-టిబెటన్ భాష. భారతదేశంలో 2001 జనాభా లెక్కల ప్రకారం, దాదాపు 2,50,000 మంది స్థానిక భాష మాట్లాడేవారు ఉన్నారు.
మాండలికాలు
కొన్యాక్ భాష ప్రామాణిక మాండలికాన్ని టేబుల్‌ంగ్ అని పిలుస్తారు, ఈ భాష విస్తృతంగా ఉపయోగించే మాండలికాలను కలిగి ఉంది. అవి : • ఆంగ్ఫాంగ్
• హోపావో
• చాంగ్న్యు
• చెన్
• చింగ్కావో
• చింగ్లాంగ్
• చోహా
• గెలెకిడోరియా
• జాక్ఫాంగ్
• లాంగ్చింగ్
• లాంగ్‌ఖాయ్
• లాంగ్మీన్
• మెన్
• ములుంగ్
• న్గాంగ్చింగ్
• సాంగ్
• షాన్లాంగ్
• శూన్యుయో
• షెంగ
• సిమా
• సోవా
• శంన్యుయంగ
• టేబుల్ంగ్ (అంగ్వాంగ్కు, కాంగోన్, మొహంగ్, వాక్చింగ్)
• టబు
• తామ్ఖుంగ్న్యుయో
• టాంగ్
• టోబున్యుయో
• తోలమ్లెయిన్యువా
• హాంగ్‌ఫోయ్
ఫోనాలజీ
కొన్యాక్‌లో మూడు లెక్సికల్లీ కాంట్రాస్టివ్ కాంటౌర్ టోన్‌లు ఉన్నాయి - పెరుగుతున్న (తీవ్రమైన యాసతో వ్రాతపూర్వకంగా గుర్తించబడింది - á), పడిపోవడం (గ్రేవ్ యాసతో గుర్తించబడింది - à) లెవెల్ (గుర్తించబడనిది).
అచ్చులు
అచ్చులు /a/, /o/ , /u/ ఉజ్జాయింపుల ముందు పొడవుగా ఉంటాయి. /ə/ చివరికి ఉండవు.
హల్లులు
ఆపివేయబడిన /p/, /k/ కాంట్రాస్ట్ / pʰ /, /kʰ /. /p/ /c/ మార్ఫిమ్ హద్దుల్లో అంతర్వాచకంగా వాయిస్ అవుతాయి. పెరుగుతున్న టోన్‌తో అచ్చు ముందు ఉంటే డెంటల్ /t/ అల్వియోలార్‌గా గుర్తించబడుతుంది. ఉజ్జాయింపులు /w/, /j/ అచ్చుల తర్వాత లాక్సర్, చిన్నవిగా ఉచ్ఛరిస్తారు ; /w/ అధిక అచ్చుల ముందు మొదట్లో టెన్సర్ అవుతుంది. మార్ఫిమ్-ఇనీషియల్ లేదా ఇంటర్‌వోకలిక్ అయితే, /j/ వినిపించే రాపిడితో ఉచ్ఛరిస్తారు. /pʰ/, /kʰ/ , /c/ , /ɲ/ , /s/ , /h/, /l/ స్వరూపం -చివరికి జరగదు, అయితే /ʔ/ మార్ఫిమ్-ప్రారంభంలో కనిపించదు. మార్ఫిమ్-ప్రారంభ /kp/, /kʰl/ మినహా, హల్లు సమూహాలు మధ్యస్థంగా మాత్రమే ఉంటాయి.
మూలాలు
వర్గం:భారతీయ భాషలు వర్గం:నాగాలాండ్ భాషలు వర్గం:సాల్ భాషలు వర్గం:భారతదేశంలో అంతరించిపోతున్న భాషలు
కపిల రాంకుమార్
ఖమ్మం కవులచే ఖమ్మం శ్రీశ్రీ అని పిలిపించుకుంటున్న కపిల రాంకుమార్ తెలుగు కవులలో ఒకరు, రంగస్థల నటుడు. అంతర్జాలంలో, కవిసంగమం లో చురుగ్గా కవితలను రాస్తున్నారు.
ప్రస్తుత నివాసం - వృత్తి/ఉద్యోగం
ప్రస్తుత నివాసం ఖమ్మం, విశ్రాంత ప్రభుత్వ ఉద్యోగి
భార్య - పిల్లలు
భార్య: జానకి, కూతురు: స్వాతి (వివాహిత), కుమారుడు: కపిల రామకృష్ణ కాశ్యప్‌
ప్రచురితమయిన మొదటి కవిత
మొదటి కవిత "అ-రక్షణం" 1973 ప్రజాశక్తి దినపత్రిక నందు ప్రచురితమైంది.
కవితల జాబితా
కవితలే కాక సాహిత్య వ్యాసాలు, నాటికలు సుమారు 5 దాకా (అన్నీ అముద్రితాలు)
బహుమానాలు - బిరుదులు	 - గుర్తింపులు
బహుమానాలు
గుర్తింపులు
మూలాలు
వర్గం:కవిసంగమం కవులు వర్గం:తెలుగు కవులు వర్గం:తెలుగు రచయితలు వర్గం:అంతర్జాల రచయితలు వర్గం:1952 జననాలు వర్గం:జీవిస్తున్న ప్రజలు వర్గం:భద్రాద్రి కొత్తగూడెం జిల్లా కవులు వర్గం:భద్రాద్రి కొత్తగూడెం జిల్లా రచయితలు వర్గం:భద్రాద్రి కొత్తగూడెం జిల్లా రంగస్థల నటులు
దృక్ సాధనాలు
పూర్వం సూక్ష్మ దర్శనులు, దూరదర్శనులను దృక్ సాధనాలనేవారు. కాని ఇప్పుడు ప్రతి బింబాలను ఏర్పరచే దర్పణాలు, కటకాల మీద ఆధారపడే సాధనాలను దృక్ సాధనాలంటారు. వానిని మూడు రకాలుగా విభజించ వచ్చు. దృక్ సాధనాలైన దూరదర్శనులు, సూక్ష్మ దర్శనుల గురించి తెలుసుకోవాలంటే ఈ కింద ఇచ్చిన నిర్వచనాలు ముందుగా అవగాహన చేసుకోవాలి.